b'\n_START_ARTICLE_\nOrikalkum\n_START_PARAGRAPH_\nOrikalkum (gr. \xce\xbf\xcf\x81\xce\xb5\xce\xaf\xcf\x87\xce\xb1\xce\xbb\xce\xba\xce\xbf\xcf\x82 (ore\xc3\xadchalkos), "bjergskobber") er et legendarisk metal, der forekommer i Platons dialog Kritias om Atlantis. F\xc3\xb8r Platon n\xc3\xa6vnes orikalkum i en homeriske Hymne til Afrodite._NEWLINE_If\xc3\xb8lge Kritias blev orichalcum anset kun overg\xc3\xa5et guld i v\xc3\xa6rdi, og blev fundet og udvundet i store dele af Atlantis i oldtiden. Ved tidspunktet for Kritias, var det imidlertid kun kendt ved navn. I numismatik er orichalcum den gylden-farvede bronzelegering, der anvendes til de romerske m\xc3\xb8nter sestertius og dupondius .\n_START_SECTION_\nHistorie\n_START_PARAGRAPH_\nNavnet Orikalkum kommer fra det gr\xc3\xa6ske oreikhalkos, der er afledt af gr. \xe1\xbd\x84\xcf\x81\xce\xbf\xcf\x82 (oros) for bjerg og gr. \xcf\x87\xce\xb1\xce\xbb\xce\xba\xcf\x8c\xcf\x82 (chalkos) for kobber eller bronze, opsummeret til "bjergkobber" eller "bjergmetal/malm". Romerne oversatte navnet til aurichalcum, "guldkobber." Det er kendt fra skrifter af Ciero, at metallet, romerne kaldte aurichalcum, havde en lignede guldglans, men meget lavere v\xc3\xa6rdi. _NEWLINE_Orikalkum er antaget for enten en guld/kobber-legering, en kobber-tin eller kobber-zinkmessinglegering eller et metal, der ikke l\xc3\xa6ngere er kendt. Andesbjergenes legering (kaldt "Tumbaga" af de erobrende spanierne) passer p\xc3\xa5 en guld/kobberlegering. _NEWLINE_Vergil n\xc3\xa6vner i \xc3\x86neiden, at Turnus\' brystplade var "stiv (fast?) med guld og hvid orachalc", og det menes, at det er en legering af guld og s\xc3\xb8lv, selv om vi ikke ved med sikkerhed, hvad orichalcum var._NEWLINE_I de senere \xc3\xa5r er "orikalkum" brugt om sulfidmineralet kobberkis (CuFeS\xe2\x82\x82) eller messing. Men det er vanskeligt at forene med Platons ord, fordi han siger, at metallet var "kun et navn" af sin tid, mens messing og kobberkis fortsat var meget vigtigt. Nogle forfattere mener, at orichalcum  enten er guld-kobber-legeringen tumbaga eller rav.\n_START_SECTION_\nPopul\xc3\xa6rkultur\n_START_PARAGRAPH_\nI romaner og videospil er orikalkum  en v\xc3\xa6rdifuld malm, som med det fiktive Mithril (i Tolkiens b\xc3\xb8ger) kan udvindes og anvendes til kraftfulde v\xc3\xa5ben og rustninger. I computer- og amigaspillet Indiana Jones and the Fate of Atlantis, hvor det er en kraftkilde, fors\xc3\xb8ger Indiana Jones at n\xc3\xa5 Atlantis f\xc3\xb8r nazisterne, der leder efter den forsvundne by i h\xc3\xa5bet om at bruge orikalkum til at vinde krigen.'